9. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ1α/372 της 16/28 Ιαν. 1976  (ΦΕΚ Β' 103) Περί αποζημιώσεως του ΙΚΑ δια παροχήν υπηρεσιών παρ' οργάνων του, προς συνταξιούχους του ΟΓΑ. Έχοντες υπ' όψει: α)Τας διατάξεις του Ν.Δ. 175/1973. β)Τας διατάξεις του άρθρ. 14 του Νόμ. 4169/61. γ)Τας διατάξεις της παρ. 4 του άρθρ. 7 του Νόμ. 4104/1960. δ)Τας διατάξεις του άρθρ. 6 του Π.Δ. 317/1973. ε)Τας διατάξεις των άρθρ. 23 και 49 του κανονισμού «περί χορηγήσεως συντάξεων υπό του Ο.Γ.Α.». ς)Την υπ' αριθ. 17/13.12.75 απόφασιν του Διοικητικού Συμβουλίου του ΟΓΑ. ζ)Το υπ' αριθ. 310995/29.12.75 έγγραφον της Διοικήσεως του ΙΚΑ, αποφασίζομεν: 1.Εγκρίνομεν την καταβολήν εις το Ίδρυμα Κοινωνικών Ασφαλίσεων παρά του Οργανισμού Γεωργικών Ασφαλίσεων: α)Ποσού 250 δραχμών κατά συνεδρίασιν των ειδικών Πρωτοβαθμίων και Δευτεροβαθμίων Υγειονομικών Επιτροπών, ως αποζημίωσιν του ΙΚΑ, δια την αντιμετώπισιν των δαπανών αλληλογραφίας (ταχυδρομικά, δακτυλογράφησις εγγράφων κλπ.) και πάσης φύσεως διοικητικών δαπανών λειτουργίας. β)Των ποσών των καθοριζομένων, συμφώνως προς την Κρατικήν διατίμησιν την εκάστοτε ισχύουσαν δια το ΙΚΑ, δι' ιατρικάς εξετάσεις ως και παρακλινικάς τοιαύτας, πραγματοποιουμένας υπό των επανεξεταζομένων συνταξιούχων του Ο.Γ.Α., τη εντολή των Ειδικών Υγειονομικών Επιτροπών του ΙΚΑ. Σελ. 1068,722(β) Τεύχος 730-Σελ. 86 γ)Δια τας περιπτώσεις παραπομπής υπό ειδικής Υγειονομικής Επιτροπής του ΙΚΑ, συνταξιούχων του ΟΓΑ προς παρατήρησιν εις συμβεβλημένον μετά του ΙΚΑ ή ιδιόκτητον του ΙΚΑ θεραπευτήριον δια την πρώτην περίπτωσιν (του συμβεβλημένου), του συμβατικού νοσηλίου και ό,τι έτερον προβλέπεται υπό της συμβάσεως, εις δε την δευτέραν περίπτωσιν (του ιδιοκτήτου) ό,τι θα κατεβάλλετο υπό του ΙΚΑ εις ομοειδές συμβεβλημένον μετά του ΙΚΑ Θεραπευτήριον. Η ισχύς της παρούσης άρχεται από 1ης Ιαν. 1976. 